“Dilo tšohle . . . tše le nyakago batho ba le dira tšona, le lena le ba dire tšona.”—MAT. 7:12. Mo gongwe o ka nagana se ka tsela ye: Taba ya lefase le e na le mo e tlago go felela gona. E šetše e ngwadilwe, gomme o ka kgona go bona pheletšo e sa le pele. Modimo o re: “[Ke nna] yo a bolelago go tloga mathomong dilo tša mafelelo, . . . [ke nna] yo a rego: ‘Morero wa ka o tla phethega, gomme ke tla dira tšohle tšeo di nkgahlago.’” (Jesaya 46:10) Wena le ba lapa la gago le ka ba le bokamoso bjo bo kgahlišago. Botšiša Dihlatse tša Jehofa mabapi le seo Beibele e se bolelago ka ditiragalo tšeo di sa tlago. Dihlatse ga se didupe; e bile ga di ipolele gore di kwa mantšu a meoya; le gona ga di na matla le ge e le afe a kgethegilego a go bolela dilo e sa le pele. Ke barutwana ba Beibele bao ba ka go bontšhago dilo tše dibotse tšeo Modimo a lego gare a di rulaganyetšago bokamoso bja gago.